b'\n_START_ARTICLE_\nOpel Zafira\n_START_PARAGRAPH_\nOpel Zafira on Opelin vuodesta 1999 l\xc3\xa4htien valmistama tila-auto. Istuimet on jaettu Zafirassa kolmeen riviin, ja niit\xc3\xa4 voi j\xc3\xa4rjestell\xc3\xa4 matkustaja- ja tavaram\xc3\xa4\xc3\xa4r\xc3\xa4n mukaan. Opel kutsuu ratkaisua nimell\xc3\xa4 Flex7. Maasta riippuen Zafira-mallia on myyty my\xc3\xb6s Vauxhallin, Holdenin tai Chevroletin merkill\xc3\xa4. Japanissa ensimm\xc3\xa4isen sukupolven Zafiraa myytiin nimell\xc3\xa4 Subaru Traviq.'